
Telki Község Önkormányzata
2089 Telki, Petőfi u.1.
Telefon: (06) 26 920 801
E-mail: hivatal@telki.hu
www.telki.hu
ELŐTERJESZTÉS 
A KÉPVISELŐ-TESTÜLET 2026. szeptember 7-i rendes ülésére 

	Napirend tárgya:
Tengelice utcai gyalogátkelőhely megvalósítása



A napirendet tárgyaló ülés dátuma: 			2026. szeptember 7. 
A napirendet tárgyaló ülés: 	Pénzügyi, Településfejlesztési és Fenntarthatósági Bizottság, Képviselő-testület 
Előterjesztő: 						Deltai Károly polgármester
Az előterjesztést készítette: 				dr. Lack Mónika jegyző	 
A napirendet tárgyaló ülés típusa: 			nyílt / zárt 
A napirendet tárgyaló ülés típusa:			rendes / rendkívüli
A határozat elfogadásához szükséges többség típusát: egyszerű / minősített 
A szavazás módja: 					nyílt / titkos 

1.Előzmények, különösen az adott tárgykörben hozott korábbi testületi döntések és azok végrehajtásának állása: 

2. Jogszabályi hivatkozások: 

3. Költségkihatások: Versenyképes Járások támogatási program, önkormányzati saját források

4. Tényállás bemutatása: 

A Budakörnyéki Önkormányzati Társulás támogatási igényt nyújtott be a Versenyképes Járások Program II. üteme keretében benyújtott "Út- és járdaépítés- valamennyi a Budakeszi Járáshoz Tartozó településen" tárgyban.
A Versenyképes Járások II. program keretében a közlekedési infrastruktúra fejlesztését célzó támogatás igénybevételére van lehetőség többek között bel- és külterületi utak, járdák, forgalomcsillapító küszöbök (fekvőrendőrök), gyalogátkelőhelyek, valamint jelzőlámpás csomópontok fejlesztésére és/vagy működtetésére.
Telki Község vonatkozásában a támogatás a Tengelice utcai óvodánál kialakítandó gyalogátkelőhely, valamint az ahhoz kapcsolódó gyalogos közlekedési infrastruktúra megvalósítására használható fel.
A Közigazgatási és Területfejlesztési Minisztérium, mint Támogató, a Versenyképes Járások II. program keretében megvalósuló beruházás támogatásáról a 4159128435 számú támogatói okiratban döntött.
A támogatói okirat alapján a beruházás megvalósításának időszaka 2026. március 1. és 2026. december 31. közötti időtartam.
A tervezett beruházás a Szajkó utcai kereszteződéstől a Tengelice utcai Telki Zöldmanó Óvoda előtti meglévő burkolatig terjedő szakaszon valósul meg.
A beruházással érintett területen jelenleg nem áll rendelkezésre megfelelő, összefüggő gyalogos közlekedési létesítmény. A fejlesztés keretében új, térkő burkolatú járda építése, valamint annak a Szajkó utcában meglévő járdaburkolathoz történő csatlakoztatása valósul meg. A beruházás célja ezáltal a gyalogosok számára a biztonságos, akadálymentes és folyamatos közlekedés feltételeinek megteremtése, különös tekintettel az óvodát igénybe vevő gyermekekre és az őket kísérő személyekre.
A tervezett állapot szerint az új térkő járdaburkolat magassági kialakítása a Szajkó utcában meglévő járdaburkolathoz igazodik. A kereszteződésben két gyalogos-átvezetés kialakítására kerül sor, egyenként 3–3 méter szélességben.
A beruházás részletes műszaki tartalmát a jelen előterjesztés mellékletét képező műszaki dokumentáció tartalmazza.
A tervezett beruházás becsült értéke előreláthatólag nem éri el a közbeszerzési értékhatárt, így a beruházás megvalósítása során a helyi beszerzési szabályok és a támogatói okiratban foglalt eljárási szabályok figyelembevételével szükséges eljárni.
A képviselő-testület 44/2026.(III.30.) számú önkormányzati határozatával elfogadott beszerzési irányelvek szerint a képviselő-testület a nettó 5.000.000.- Ft-ot elérő vagy meghaladó, az Önkormányzat nevében megvalósuló beszerzés esetén – a Pénzügyi, Településfejlesztési és Fenntarthatósági Bizottság javaslata alapján – előzetes egyedi döntéssel fenntarthatja a döntési jogot, illetve a döntési jogot a Mötv. 41. § (4)–(5) bekezdése szerint átruházhatja. 
A lebonyolítás módját a beszerzésért felelős személy a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján határozza meg. Hivatkozott irányelv szerint a képviselő-testület dönt arról, hogy a nettó 5.000.000.- Ft-ot elérő vagy meghaladó szolgáltatás megrendelés esetén saját maga kívánja-e lefolytatni a beszerzési eljárást, vagy azt átruházza az intézményre. 
Amennyiben a képviselő-testület azt a döntést hozza, hogy saját maga kívánja a beszerzési eljárást lefolytatni, akkor meg kell határoznia a lebonyolítás módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján. 
Amennyiben a képviselő-testület olyan döntést hoz, hogy a döntési jogot az Mötv. 41.§. (4)-(5) bek. alapján átruházza az általa meghatározott szervre, személyre, aki a polgármester, a bizottság, a jegyző lehet. Ebben az esetben a beszerzés lebonyolításának módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján a döntést hozó ( aki részére a hatáskör át lett ruházva ) lesz.
A megvalósítani tervezett beruházási területtől néhány száz méterre a Temető gyalogátkelőre és a kapcsolódó közvilágításra vonatkozóan is rendelkezik önkormányzatunk engedélyezett tervekkel.
Ugyan ezen beruházást a Versenyképes Járási program nem támogatja, de felmerült a két beruházás időben egyidejűleg történő megvalósítására vonatkozó javaslat. Természetesen ezen utóbbi beruházáshoz szükséges pénzügyi fedezetet az önkormányzatnak saját költségvetéséből kellene biztosítania.
Telki, 2026. augusztus 14.
Deltai Károly
polgármester

1. Határozati javaslat 

Telki község Önkormányzat Képviselő-testülete
/2026. (IX. ) számú Önkormányzati határozata 
Tengelice utcai gyalogátkelőhely megvalósítása

1.Telki község Önkormányzat képviselő-testülete úgy határozott, hogy a Tengelice utcai gyalogátkelőhely megvalósítására vonatkozó beszerzést saját hatáskörben kívánja lefolytatni. 
2.A beszerzési eljárás lebonyolításának módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján az alábbiak szerint határozza meg:…………………………………………………………………………………………………………… …………. 
Felelős: Polgármester 
Határidő: 2026…. 


2. Határozati javaslat 
Telki község Önkormányzat Képviselő-testülete
/2026. (IX.    ) számú Önkormányzati határozata
Tengelice utcai gyalogátkelőhely megvalósítása

1.Telki község Önkormányzat képviselő-testülete úgy határozott, hogy a Tengelice utcai gyalogátkelőhely megvalósítására vonatkozó beszerzési eljárás lefolytatását a ………………………………………….. részére átruházza. 
2.A beszerzési eljárás lebonyolításának módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján a…………………………………………………… határozza meg. 

Felelős: Polgármester 
Határidő: 2026.

3. Határozati javaslat 
Telki község Önkormányzat Képviselő-testülete
/2026. (IX.    ) számú Önkormányzati határozata
Temető gyalogátkelőhely megvalósítása

1.Telki község Önkormányzat képviselő-testülete úgy határozott, hogy támogatja a Temető utcai gyalogátkelőhely megvalósítását.
2. A vonatkozó beszerzési eljárás lefolytatását a saját hatáskörben bonyolítja le / vagy annak lebonyolítását a ………….. részére átruházza. 
Saját hatáskörben történő megvalósítás esetén:
3. A beszerzési eljárás lebonyolításának módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján a…………………………………………………… határozza meg. 

Felelős: Polgármester 
Határidő: 2026.

